Dorsale del Triangolo Lariano

mini|Aufm Wondaweg neadli vom Monte Palanzone
mini|De Passhech am Monte Ponciv
mini|Kuaz voam Zui bei Bellagio
mini|Wegweisa

Da Dorsale del Triangolo Lariano, deitsch etwa: „Comer-See-Höhenwanderweg“, is a Wondaweg aufm Hechnrickn zwischn am Comer See undm Lago di Lecco. On zoireichn Stejn hod ma Ausblicke auf de Seen oda auf de umgemdn Oipngipfe. De Gehzeid betrogt uma zwischn 8.5 und 10 Stundn. Im Prinzip foigt da Weg am Beagrickn, olladings wern de Gipfe jeweis umgonga, um Hechnmeta eihzuspoan. Es bstehn jeweis Oitanativstreckn iwa de Gipfe, woduach se jedoch de Gehzeid valängat.

De wichtigstn Stationa san:

 Brunate, do Station vo da Beagboh vo Como
 Bei da Kiach San Maurizio owahoib vo Brunate (874 m) is da offizieje Beginn
 Monte Boletto
 Monte Bolettone
 Pizzo dell’Asino
 Monte Palanzone
 Posshech am Monte Ponciv, mid uma 1420 m da hechste Punkt vo da Streckn
 De Kiach Sant' Andrea sidli vo Bellagio buidt ds offizieje End vom Weg (210 m)
 Des Zentrum vo Bellagio eareicht ma noch oana weitan hoibn Stund

Da Weg is auf Wegweisa oda Markierunga ois „Dorsale“ oda ois Numma „1“ kennzeichnt.

Am Weg bfindn se a Reih vo Hittn, auf dena ma essn und teis aa iwanochtn ko. Wenn ma de Tour auf zwoa Dog aufteit und onnähand auf hoiba Streck iwanochtn wui, bietn se voa oim des Rifugio Riella (auf da Hech vom Monte Palanzone) und des Rifugio Alpetto di Torno (knopp 1 km obseits vom Weg, kuaz voa da Posshech am Monte Ponciv) o.

Im Joar 2013 is de Strecknfiahrung zwischn am Monte Ponciv und Bellagio vaändat worn, so doss da Weg jetzt seah weitgehnd duach Woid und nua no wenig entlong vo Stroßn valafft.

 Im Netz 

 Karte u. Kurzbeschreibung, it. (PDF-Datei; 272 kB)
 Karte

Kategorie:Wanderweg in Italien
Kategorie:Provinz Lecco